03/02/2020 | Administración LocalMunicipal
Cabanas
Bases convocatoria proceso funcionarización praza Técnico/a Emprego e Desenvolvemento Económico

Por Resolución da Alcaldía 114/2020, de data 28 de xaneiro de 2020, procedeuse á aprobación das bases que rexerán a convocatoria do proceso de funcionarización dunha praza de Técnico/a de Emprego e Desenvolvemento Económico, incluída na Oferta de Emprego Público da anualidade 2019, sendo as que a continuación se reproducen: É obxecto da presente convocatoria a selección de persoal para a provisión dunha praza de persoal funcionario de carreira: Escala de Administración Especial. Promoción Económica e Social: Grupo A, Subrgrupo A2; Denominación: Técnico/a Emprego e Desenvolvemento Económico. Quenda: Promoción Interna Horizontal, proceso de funcionarización, en execución da Oferta de Emprego Público da anualidade 2019, aprobada por Resolución da Alcaldía 1113/2019, de data 14 de novembro de 2019, publicada no Diario Oficial de Galicia nº 234, de data 10 de decembro de 2019. Ao proceso de funcionarización serálle de aplicación o establecido na Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público (TREBEP); na Lei 7/1985, do 2 de abril, Reguladora das Bases de Réxime Local; no Real Decreto Lexislativo 781/1986, do 18 de abril, Texto Refundido das disposicións legais vixentes do Réxime Local, e na Lei 2/2015, do 29 de abril, do Emprego Público de Galicia, xunto coas demais normas regulamentarias vixentes de desenvolvemento e, supletoriamente o Real Decreto 364/1995, do 10 de marzo, Regulamento xeral de ingreso do persoal ao servizo da Administración do Estado. De acordo co establecido no artigo 50 da Lei 2/2015, de 29 de abril, do Emprego Público de Galicia, en relación co 56.1 do Texto Refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro, para ser admitidos á realización das probas selectivas os aspirantes deberán cumprir no día de finalización do prazo de presentación de solicitudes e manter ata o momento da toma de posesión como laboral fixo os seguintes requisitos: 3.1. Nacionalidade: a) Ter a nacionalidade española. b) Ser nacional dalgún dos estados membros da Unión Europea ou nacional dalgún estado no que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. c) Tamén poderán participar, calquera que sexa a súa nacionalidade, os cónxuxes dos españois e dos nacionais doutros estados membros da Unión Europea, e os nacionais dalgún Estado no cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e o seu cónxuxe, sempre que non estean separados de dereito, sexan menores de vinte e un anos ou maiores da devandita idade dependentes.3.2. Idade: Ter cumpridos dezaseis anos de idade e non exceder, no seu caso, da idade máxima de xubilación forzosa.3.3. Titulación: Estar en posesión ou en condición de obtela na data de terminación do prazo de presentación de instancias da titulación de Diplomado ou Grao en: Relacións Laborais, Ciencias Económicas ou Empresariais, ou equivalente. No caso de titulacións obtidas no estranxeiro deberá posuír o documento que acredite fidedignamente a súa homologación.3.4. Capacidade funcional: Non padecer enfermidade nin estar afectado/a por limitación física ou psíquica incompatible co desempeño das correspondentes funcións.3.5. Habilitación: Non ter sido separado/a, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non estar inhabilitado ou en situación equivalente nin sometido a sanción disciplinaria ou equivalente que impida, no seu Estado, nos mesmos termos, ter acceso ao emprego público.3.6. Acreditación de coñecemento idioma galego: Nivel Celga 4 ou equivalente. De non estar en posesión deste requisito, a persoa aspirante terá que superar unha proba escrita de coñecemento do nivel de galego esixido.3.7. Estar en posesión do permiso de conducir clase B para facilitar a mobilidade que esixe o desenvolvemento das tarefas a realizar.3.8. Presentación do xustificante de aboamento dos dereitos de exame.3.9. Desempeñar como persoal laboral fixo no Concello de Cabanas o posto de adscrición á praza convocada e atoparse na situación de servizo activo, en excedencia ou en incapacidade permanente con reserva do posto de traballo. Nos casos de postos ocupados por traballadores acollidos a xubilación parcial e substituídos mediante contratos de remuda, poderán participar únicamente as persoas titulares dos postos na dita situación de xubilación parcial, quedando excluídos os traballadores con contratos de remuda, agás no suposto específico de que os ditos contratos foran concertados por tempo indefinido e a xornada completa, no que poderá presentarse tamén a persoa substituta e, de superar o proceso selectivo, a toma de posesión na praza quedará diferida á xubilación total da persoa substituída. Todos os requisitos enumerados anteriormente deberán posuírse da data de finalización do prazo de presentación de solicitudes e manterse durante todo o proceso selectivo ata a toma de posesión como persoal funcionario de carreira. As persoas que desexen tomar parte nas probas selectivas convocadas deberán facelo constar mediante solicitude dirixida ao Sr. Alcalde-Presidente do Concello de Cabanas, segundo modelo que se inclúe no Anexo I das presentes Bases, que se presentará no Rexistro Xeral do Concello de Cabanas ou na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, no prazo de vinte días naturais, a partir do día seguinte ao da publicación do correspondente anuncio de convocatoria no Boletín Oficial do Estado. No caso de presentar a solicitude nun lugar distinto ao do Rexistro Xeral do Concello de Cabanas, as persoas interesadas deberán comunicalo ao Concello, durante o mesmo prazo que o de presentación de instancias, á dirección de correo electrónico rexistro@cabanas. gal, co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as até recibir a documentación remitida pola persoa aspirante. As bases íntegras publicaranse no Boletín Oficial da Provincia da Coruña, así como anuncio da convocatoria no Boletín Oficial do Estado e no Diario Oficial de Galicia. A instancia acompañarase da seguinte documentación: a) Copia cotexada do Documento Nacional de Identidade, pasaporte ou tarxeta de residente. b) Copia cotexada do título esixido. c) Declaración xurada segundo o modelo adxunto no Anexo III das presentes bases. d) Xustificante do pagamento da taxa por dereitos de exame. e) Documentos acreditativos, debidamente cotexados segundo o establecido na base 9 da presente convocatoria, para a súa valoración na fase de concurso. Para a avaliación da fase de concurso, os méritos relativos aos servizos efectivos prestados como persoal fixo do Concello de Cabanas, así como a superación de probas realizadas para o acceso á condición de persoal laboral fixo, acreditaranse de oficio. e) Informe de Vida Laboral. f) No seu caso, documento acreditativo, debidamente cotexado, de estar en posesión do Celga 4 ou equivalente. De non estar en posesión deste requisito, a persoa aspirante terá que superar unha proba escrita de coñecemento do nivel de galego esixido. As persoas aspirantes que desexen tomar parte nas probas selectivas da presente convocatoria deberán aboar os dereitos de exame por importe de 45,00 euros, de conformidade co disposto no artigo 7 da Ordenanza Fiscal nº 28, Reguladora da taxa por expedición de documentos administrativos, no seguinte número de conta bancaria: ES13-2080-0201-98-3110000052, da entidade Abanca, da que é titular o Concello de Cabanas, no que se deberá expresar os datos persoais da persoa interesada e praza á que opta. Este importe unicamente será devolto no caso de que a persoa interesada non sexa admitida ao proceso selectivo por falta dos requisitos esixidos para participar no mesmo ou por presentar a solicitude fóra de prazo. En ningún caso a presentación e pago da taxa por dereito de exame suporá a substitución do trámite de presentación da instancia. Rematado o prazo de presentación de solicitudes, o Sr. Alcalde-Presidente do Concello de Cabanas no prazo máximo de un mes, ditará Resolución declarando aprobada a listaxe provisional de persoas aspirantes admitidas e excluídas, procedéndose á publicación da mesma no Boletín Oficial da Provincia e no Taboleiro de Edictos da Casa do Concello de Cabanas, establecéndose un prazo de dez (10) días hábiles aos efectos de reclamacións e corrección de deficiencias, segundo o disposto no artigo 68 da Lei 39/2015. De non presentarse reclamacións a listaxe provisional, declararase elevada a definitiva mediante resolución do Sr. Alcalde-Presidente. De existir ditas deficiencias, serán aceptadas ou rexeitadas na resolución da Alcaldía que aprobe a relación definitiva de persoas admitidas e excluídas e que determinará o lugar, data e hora do comezo do comezo do proceso selectivo, así como a designación dos membros que compoñerán o Tribunal Cualificador, procedendo á publicación do preceptivo anuncio no Boletín Oficial da Provincia. O Tribunal cualificador, que estará constituído segundo os criterios establecidos no artigo 59 da Lei 2/2005, de 29 de abril, do Emprego Público de Galicia, en relación co artigo 60 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, estará formado polos seguintes membros: Presidente/a: Un/ha funcionario/a de Administración Local pertencente a Escala de habilitación con carácter nacional. Secretaria/o: Un/ha funcionario/a de carreira do Concello de Cabanas, pertencente ao Corpo, Escala ou Categoría profesional para o ingreso no cal se requira unha titulación ou especialización igual ou superior ao esixido para o acceso á praza convocada. Vogais: Tres funcionarios/as pertencentes ao Corpo, Escala ou Categoría profesional para o ingreso no cal se requira unha titulación ou especialización igual ou superior ao esixido para o acceso á praza convocada. O persoal de elección ou de designación política, os funcionarios interinos, nin o persoal laboral temporal ou eventual, non poderán formar parte dos órganos de selección. A pertenza aos órganos de selección será sempre a título individual, non podendo ostentarse en representación nin por conta de ninguén. A súa composición deberá axustarse aos principios de imparcialidade e profesionalidade dos seus membros e, tenderase á paridade entre muller e home. Os membros do Tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 23 da Lei 40/2015, de 1 de outubro, do Réxime Xurídico do Sector Público. As persoas aspirantes poderán recusar aos membros do Tribunal Cualificador cando concorran ditas circunstancias, consonte ao artigo 24 da referida Lei. Todos os membros do Tribunal terán voz e voto. O Tribunal non se poderá constituír nin actuar senón conta coa asistencia de máis da metade dos seus membros titulares ou suplentes, indistintamente; en todo caso requírese a presenza do/a Presidente/a e Secretario/a. O Tribunal, por medio do/a Presidente/a, poderá dispor a incorporación aos seus traballos de asesores especialistas para as probas cos labores que estimen pertinentes, limitándose estes a prestar colaboración e ás súas especialidades técnicas. Así mesmo, o Tribunal poderá valerse de persoal auxiliar durante o desenvolvemento material dos exercicios. O Tribunal queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e pola normativa aplicable. Os acordos do Tribunal só poderán ser impugnados polos interesados nos supostos e na forma establecida nas presentes Bases e na lexislación vixente reguladora do réxime xurídico das administracións públicas e do procedemento administrativo común. As Resolucións do Tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto na lexislación vixente reguladora do réxime xurídico das administracións públicas e do procedemento administrativo común. Aos membros do Tribunal, ou persoas asesoras do mesmo, que concorran ás súas sesións, aboaránselles as indemnizacións por asistencia, nas contías establecidas no Real Decreto 462/2002, de 24 de maio, de indemnización por razón do servizo. As persoas aspirantes serán convocadas para cada exercicio en chamamento único; será excluída de participar no exercicio de que se trate e nos sucesivos da oposición, é dicir excluída do proceso selectivo, a persoa que non compareza no momento de ser chamada para a súa realización. Nos supostos de forza maior debidamente acreditados que impidan a presentación no momento do chamamento e libremente apreciados polo Tribunal, poderase examinar ás persoas aspirantes sempre non finalizase a proba. A publicacións dos sucesivos anuncios do proceso selectivo efectuaranse polo Tribunal Cualificador no Taboleiro de Edictos da Casa do Concello. Das sesións que realice o Tribunal, levantarase acta polo/a Secretario/a, onde se fará constar as cualificacións individualizadas dos exercicios das persoas aspirantes, incidencias e votacións que se produzan. As cualificacións das persoas aspirantes aprobadas en cada exercicio serán expostas no Taboleiro de Edictos da Casa do Concello. O sistema selectivo será o de concurso-oposición, segundo establecen a disposición transitoria 2ª do TREBEP e a disposición transitoria 1ª da LEPG. Non terá carácter eliminatorio e consistirá na avaliación polo Tribunal dos méritos que concorran en cada persoa aspirante, referidos á data de finalización do prazo de presentación de solicitudes. En ningún caso poderá aplicarse a puntuación obtida nesta fase de concurso para superar os exercicios da fase de oposición. A puntuación máxima a acadar por cada persoa aspirante na fase de concurso será de 3 puntos. Por cada mes de servizos efectivos prestados como Técnico/a de Emprego e Desenvolvemento Económico no Concello de Cabanas, como persoal laboral fixo, a xornada completa, no posto de traballo obxecto da convocatoria: 0,10 puntos. Para a avaliación da fase de concurso os méritos relativos aos servizos efectivos prestados como persoal laboral fixo do Concello de Cabanas acreditaranse de oficio. O informe da vida laboral considerarase, en calquera caso, un documento complementario dos anteriores, a efectos de constatar o tempo de servizos prestados e a entidade a favor da que se prestan, sen que este documento por si solo sexa suficiente para acreditación da categoría profesional dos servizos prestados. En ningún caso se tomarán en consideración períodos de servizos prestados que non figuren na vida laboral do aspirante. Por cada proba superada no posto de adscrición á praza convocada, para acceder á condición de persoal laboral fixo no Concello de Cabanas: 0,50 puntos. Para a avaliación da fase de concurso a superación de probas realizadas para o acceso á condición de persoal laboral fixo acreditaranse de oficio. Valorarase a asistencia a cursos impartidos en centros oficiais de Administracións públicas ou Universidades, directamente relacionados coas función propias do posto, considerándose como tales os referidos a: desenvolvemento local e rexional, xestión e formación en materia laboral e de emprego, orientación laboral, emprendemento, creación, dirección e xestión de empresas e riscos laborais, de acordo co seguinte baremo: -Por cada curso de 30 a 60 horas: 0,10 puntos -Por cada curso de máis de 60 a 120 horas: 0,20 puntos -Por cada curso de máis de 120 a 200 horas: 0,50 puntos -Por cada curso de máis de 200 horas: 0,75 puntos A publicación da puntuación obtida na fase de concurso realizarase con anterioridade á celebración dos exercicios da fase de oposición. En ningún caso a puntuación obtida na fase de concurso poderá aplicarse para superar os exercicios da fase de oposición; unicamente se sumará á obtida na fase de oposición para as persoas aspirantes que superen tódolos exercicios da mesma. A fase de oposición constará de dous exercicios de carácter obrigatorio e eliminatorio, cunha puntuación máxima de 10 puntos, sendo os que a continuación se describen: Consistirá en contestar un cuestionario tipo test de 50 preguntas propostas polo Tribunal, así como 5 preguntas de reserva, que versarán sobre os temas que figuran no temario de materias comúns e específicas do Anexo II destas bases. Cada pregunta conterá tres respostas alternativas, sendo só unha delas a correcta. As respostas correctas sumarán 0,20 puntos. As respostas erróneas e sen contestar non restarán puntuación. O tempo máximo para a realización deste exercicio será de sesenta minutos e cualificase de 0 a 10 puntos, sendo preciso acadar unha puntuación mínima de 5,00 puntos para superar a proba. Os aspirantes que non acrediten estar en posesión do título CELGA 4 ou equivalente, deberán realizar unha proba de carácter obrigatorio sobre o coñecemento da lingua galega que se valorará co resultado de apto/a ou non apto/a. Consistirá na tradución, nun tempo máximo de trinta minutos, dun texto do castelán ao galego, e outro de galego ao castelán, propostos polo Tribunal. A cualificación final do proceso selectivo virá determinada pola suma das puntuacións obtidas nas fases de concurso e de oposición. Finalizadas as probas selectivas o Tribunal publicará, no Taboleiro de Edictos da Casa do Concello, a relación de persoas aspirantes aprobadas, por orde de puntuación, non podendo superar estas o número de prazas convocadas, elevando a devandita relación á Presidencia da Corporación, para o seu nomeamento como persoal funcionario de carreira. Non obstante, cando se produzan renuncias das persoas aspirantes seleccionadas antes da súa toma de posesión, o órgano convocante poderá requirir do órgano de selección relación complementaria das persoas aspirantes que, superando todos os exercicios, sigan ás propostas, para o posible nomeamento. No prazo de vinte días naturais contados desde o seguinte a aquel en que se fagan públicas as listaxes, a persoa aspirante proposta deberá presentar no rexistro xeral da entidade os seguintes documentos: Certificado médico oficial acreditativo de non padecer enfermidade nin defecto físico e/ou psíquico que a incapacite para o exercicio das funcións da praza convocada. Cumpridos os requisitos establecidos no base anterior, o presidente da Corporación efectuará o nomeamento da persoa aspirante proposta como funcionario/a de carreira, debendo tomar posesión no prazo dun mes, a partir da publicación do seu nomeamento no Boletín Oficial da Provincia da Coruña. O persoal laboral fixo que non supere o proceso selectivo correspondente, ou decida permanecer no réxime laboral non concorrendo ao dito proceso, continuará no posto de traballo que desempeñe, sen que se modifique a natureza xurídica da súa relación co Concello de Cabanas. A persoa aspirante proposta, desde a súa toma de posesión, quedará sometida ao réxime de incompatibilidades que establece a lexislación vixente nesta materia, segundo a regulación establecida na Lei 53/84, de 26 de decembro, de Incompatibilidades do persoal ao servizo das Administracións Públicas. As bases da presente convocatoria vinculan á Administración, ao Tribunal Cualificador e ás persoas aspirantes que participen neste proceso selectivo. O Tribunal Cualificador do proceso selectivo queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. De acordo co disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Cabanas, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes ao mesmo, consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación das persoas aspirantes, así como a provisión do posto. Igualmente, as persoas aspirantes prestan o seu consentimento para que os seus datos persoais sexan comunicados mediante a súa exposición no Taboleiro de Edictos do Concello e diarios oficiais, a efectos de dar a publicidade esixida ao procedemento de selección, aos representantes dos/as traballadores/as, así como aquelas cesións autorizadas nunha norma con rango de Lei. Para todo o non previsto nestas Bases, ou naquilo que as contradigan, será de aplicación supletoria o establecido no Real Decreto Lexislativo 5/2015, do 30 de outubro, polo que se aproba a Lei do Estatuto Básico do Empregado Público, Lei 2/2015, do 29 de abril, do Emprego Público de Galicia, Lei 7/85, do 2 de abril, Reguladora das Bases de Réxime Local, Lei 5/1997, do 22 de xullo, de Administración Local de Galicia, Real Decreto Lexislativo 781/1986, de 18 de abril, polo que se aproba o Texto Refundido de disposicións legais vixentes en materia de Réxime Local, Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, Lei 39/2015, de 1 de outubro, do Procedemento Administrativo Común das Administracións Públicas, Lei 40/2015, de 1 de outubro, do Réxime Xurídico do Sector Público e demais lexislación vixente que sexa de aplicación. Todos os actos administrativos derivados desta convocatoria, así como da actuación do Tribunal, poderán ser impugnados polas persoas interesadas nos casos e forma establecidos na Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a continuidade do proceso selectivo, salvo que así o decida o órgano convocante do mesmo. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo, ante o Xulgado do Contencioso-Administrativo de Ferrol, no prazo de dous meses contados dende o día seguinte ao da publicación das presentes bases no Boletín Oficial da Provincia, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Con carácter potestativo e previo, poderase interpoñer recurso potestativo de reposición perante o Sr. Alcalde-Presidente, en virtude do establecido nos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, no prazo dun mes, contado a partir do día seguinte ao da publicación do anuncio do proceso selectivo no Boletín Oficial da Provincia. Si se opta por interpoñer recurso de reposición potestativo non se poderá interpoñer recurso contencioso-administrativo ata que aquel sexa resolto expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses a contar dende o día seguinte a aquel no que se produza a desestimación presunta do recurso de reposición interposto, todo elo sen prexuízo de que se poida exercitar calquera outro que o/a interesado/a considera procedente. Cabanas, 29 de xaneiro de 2020 O Alcalde, Carlos Ladra Brage Don/Dona …………………………………………………………….……………, con DNI número ……….………………… e domicilio a efectos de notificación en. número., C. Postal.…………….………, número de teléfono ………………………………………….……… e dirección de correo electrónico……………………………………………. EXPÓN: Que convocada probas selectivas para a provisión dun posto de Técnico/a de Emprego e Desenvolvemento Económico do Concello de Cabanas, funcionario/a de carreira, incluída na oferta de emprego público da anualidade 2019, mediante o sistema de concurso-oposición, pola quenda de promoción interna, cuxas bases foron publicadas no Boletín Oficial da Provincia da Coruña, núm. de data. de. de 2020. MANIFESTA: Que reúne todos e cada un dos requisitos esixidos na base terceira da convocatoria e desexa tomar parte nas correspondentes probas selectivas para a provisión da mencionada praza convocada polo Concello de Cabanas. A tal efecto declara coñecer as bases que rexen a presente convocatoria comprometéndose ao seu cumprimento e achega a seguinte documentación: -Copia cotexada do Documento Nacional de Identidade, pasaporte ou tarxeta de residente. -Copia cotexada do título esixido. -Declaración xurada segundo o modelo adxunto no Anexo III das presentes bases. -Copia cotexada do permiso de conducir clase B -Xustificante do pagamento da taxa por dereitos de exame. -Documentos acreditativos, debidamente cotexados, segundo o establecido na base 9 da presente convocatoria para a súa valoración na fase de concurso. -No seu caso, documento acreditativo, debidamente cotexado, de estar en posesión do Celga 4 ou equivalente. SOLICITA: Se teña por presentada a presente solicitude dentro do prazo concedido ao efecto e ser admitido/a para tomar parte na presente convocatoria. Cabanas, ………………de ……………… de 2020. Asdo: Cláusula xeral: De acordo co disposto na Lei orgánica 3/2018, de 5 de decembro, de protección de datos persoais e garantía dos dereitos dixitais, informámolo/a de que os datos persoais facilitados se incorporan e manteñen nun ficheiro titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na lei. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ao Concello, achegando copia de documento que acredite a súa identidade. SR. ALCALDE-PRESIDENTE DO CONCELLO DE CABANAS TEMA 1. A Constitución Española de 1978. TEMA 2. A Unión Europea. Institucións comunitarias, organización e competencias. O Comité de Rexións. A carta europea de autonomía local. TEMA 3. A Comunidade Autónoma Galega. O Estatuto de Autonomía. O Parlamento de Galicia. O Valedor do Pobo. O Consello de Contas. TEMA 4. Administración autonómica de Galicia. Organización e estrutura básica. TEMA 5. O réxime local español. Principios constitucionais. As entidades locais. Clases. O municipio. Poboación e termo municipal. Organización e competencias. A potestade regulamentaria dos entes locais. Ordenanzas, regulamentos e bandos. TEMA 6. Funcionamento dos órganos colexiados locais. Réxime de sesións e acordos. TEMA 7. A Lei: elaboración e aprobación. Tipos de leis. Normas do goberno con forza de lei. O Regulamento: concepto e clases. A potestade regulamentaria. TEMA 8. O acto administrativo: concepto e clases. Elementos. Requisitos. TEMA 9. Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereitos dos administrados. TEMA 10. Os recursos administrativos: concepto e clases. Requisitos xerais. TEMA 11. Os bens das entidades locais. Clases. Réxime de utilización. O inventario de bens. Mantemento e actualización. TEMA 12. O persoal ao servizo da administración pública. Cadro de persoal e relacións de postos de traballo. A oferta pública de emprego. Selección de persoal ao servizo da administración local. Provisión de postos de traballo, promoción profesional e promoción interna. Dereitos e obrigas do empregado público. Incompatibilidades do persoal ao servizo de administración pública. Réxime disciplinario. A protección de datos de carácter persoal. TEMA 13. A contratación no sector público a Lei de Contratos do Sector Público. Preparación dos contratos. Clases de expedientes de contratación. A selección do contratista. TEMA 14. A execución dos contratos. Formalización e desenvolvemento. Revisión de prezos. Modificación. Cumprimento e extinción. Tema 15. Lei Reguladora das Facendas Locais. Os recursos das Facendas Locais. As Ordenanzas fiscais municipais. O Orzamento municipal: contido e aprobación. Créditos e modificacións. Execución e liquidación. TEMA 16. O Concello de Cabanas. Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de Cabanas. Organización administrativa. TEMA 17. O Texto refundido da Lei do Estatuto Básico do Empregado Público. Lei do Emprego público de Galicia. TEMA 18. O Texto refundido da Lei do Estatuto dos Traballadores: concepto e principios constitucionais. As fontes do ordenamento laboral. Persoal laboral ao servizo das Administracións Públicas. TEMA 19. A política social e de emprego na UE. Evolución, características xerais e normas principais. Principais actuacións da Unión Europea en materia de emprego e formación. Normativa comunitaria en materia de libre circulación de traballadores, liberdade de establecemento e libre prestación de servizos. Dereitos e deberes dos estranxeiros residentes en España. O acceso ao traballo en España: permisos de traballo e excepcións. Autorizacións para traballar para colectivos determinados. TEMA 20. O dereito do traballo. O contrato de traballo. Partes. Capacidade para contratar. Contido. As prestación do traballador e do empresario. Modificación, suspensión e extinción do contrato de traballo. Modalidades de contratación. Contratos formativos. Contratos de duración determinada. Outros tipos de contratación temporal. Contratos de traballo por tempo indefinido. TEMA 21. Dereitos e deberes do empresario e traballadores no ordenamento xurídico español. O salario mínimo interprofesional (SMI). O indicador público de renda de efectos múltiples (IPREM). TEMA 22. A negociación colectiva en España: bases constitucionais e desenvolvemento lexislativo. Os convenios e acordos colectivos de traballo: procedemento de aprobación, ámbito de aplicación, contido, adhesión e extensión da súa eficacia. TEMA 23. O convenio colectivo do persoal laboral do Concello de Cabanas. TEMA 24. A acción administrativa en materia de conflitividade laboral: mediación, arbitraxe e conciliación. A liberdade sindical e o dereito de folga. Outras medidas de conflito colectivas. TEMA 25. O sistema nacional de emprego. As empresas de traballo temporal: regulación actual. Axencias de colocación: réxime xurídico. As políticas activas de emprego. Fomento da contratación estable. Modalidades, requisitos e contía das axudas. Beneficiarios. Colectivos cuxa contratación xera dereito a axuda. Programas de apoio a creación de actividade e desenvolvemento local. Iniciativas locais de emprego e axentes de emprego. TEMA 26. Información e asesoramento a emprendedores. Programas de apoio a emprendedores: promoción de emprego autónomo e microempresas no ámbito das iniciativas locais de emprego. Apoio ao emprego en cooperativas de traballo asociado e sociedades laborais. TEMA 27. Emprego e inclusión social: programas de integración social do discapacitado a través do traballo autónomo. Obrigacións das empresas en materia de contratación de persoas con discapacidade. Incentivos a contratación de persoas con discapacidade. A formación profesional para o emprego. Bases de formación profesional dual. Programas de emprego-formación. TEMA 28. Emprendedores, impulsores do progreso. O concepto de emprendedor. Tipos de emprendedores. Características. A transición de emprendedor a empresario. Compoñentes da iniciativa emprendedora. A empresa familiar. A franquicia. As incubadoras ou aceleradoras de empresas. Grupos interdisciplinarios e novos emprendedores. Axudas a Pymes. Solicitude de axudas. Medidas de apoio económico: préstamos, subvencións e capital de risco. Organizacións de apoio ao emprendedor. TEMA 29. A segmentación do mercado. A posición competitiva máis forte e diferencial. O coñecemento da competencia. Os socios e aliados necesarios. Identificación de novas oportunidades e innovación. TEMA 30. Políticas públicas para a igualdade de xénero. Disposicións legais da Comunidade Autónoma de Galicia en materia de igualdade. TEMA 31. Seguridade e hixiene no traballo. A lei de prevención de riscos laborais. Actuacións das administracións públicas: competencias. Dereitos e obrigacións dos traballadores e empresarios en materia de prevención. Os servizos de prevención de riscos. Participación dos traballadores. TEMA 32. O sistema de Seguridade Social: estrutura e ámbito. Réxime xeral e réximes especiais da Seguridade Social. Afiliación. Altas e baixas: procedemento e efectos. Cotización. TEMA 33. Cabanas e a comarca do Eume. Aspectos sociais, económicos e medioambientais. Programas e equipamentos de formación profesional. Recursos e medios dispoñibles para o desenvolvemento da formación profesional ocupacional en Cabanas e na Comarca do Eume. TEMA 34. A actividade urbanística: principios xerais. Competencia e órganos urbanísticos da Comunidade Autónoma de Galicia. A ordenación urbanística no Concello de Cabanas. Clases de solo. Ordenación do solo industrial do Polígono de Vilar do Colo. TEMA 35. Títulos habilitantes de natureza urbanística. Licenzas urbanísticas e comunicacións previas. Procedementos de tramitación. Actos promovidos polas Administracións públicas. A entidade de conservación do polígono de Vilar do Colo. TEMA 36. A instrumentación contable da empresa. O ciclo contable. A medición e valoración contable da empresa. TEMA 37. A Lei 38/2003, do 17 de novembro, Xeral de Subvencións. O Regulamento da Lei Xeral de Subvencións. A Lei 9/2007, do 13 de xuño, de Subvencións de Galicia. Regulamento da Lei de Subvencións de Galicia. Don/Dona …………………………………………………………………………, con DNI número …………………………… e domicilio a efectos de notificación en., número., Localidade., Código Postal. número de teléfono ………………………… e dirección de correo electrónico……………………………………………. Primeiro: Que reúno todos e cada un dos requisitos establecidos nas Bases da presente convocatoria. Segundo: Que non estou incurso/a en ningunha causa de incapacidade ou incompatibilidade das previstas na lexislación vixente. Terceiro: Que non fun separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado ou inhabilitado. E para que conste e produza os efectos oportunos no expediente da convocatoria para a provisión da praza de Técnico/a de Emprego e Desenvolvemento Económico, asino a presente declaración, baixo a miña responsabilidade. Cabanas, …………………, de ………………………de 2020. Asdo: SR. ALCALDE-PRESIDENTE DO CONCELLO DE CABANAS